UP Vaccination: देश के 100 करोड़ वैक्सीनेशन में 43 लाख से ज्यादा लखनऊ का योगदान
जानकारी के मुताबिक, लखनऊ में अबतक कुल 43,30,290 कोरोनी की खुराकें लगाई जा चुकी हैं। लखनऊ के 80 प्रतिशत लोगों को कोरोना टीके की पहली खुराक दी चुकी है और 36 प्रतिशत लोगों को कोविड टीके की दोनों खुराक दी जा चुकी हैं।
लखनऊ। देश में कोविड-19 टीकों की अब तक दी गई खुराकों की संख्या गुरुवार को 100 करोड़ के पार पहुंच गई है। देश में तेजी से चलाए जा रहे वैक्सीनेशन प्रोग्राम में उत्तर प्रदेश का भी अहम योगदान है। देश के 100 करोड़ वैक्सीनेशन में यूपी के लखनऊ में 43 लाख से ज्यादा खुराकें लगाने के साथ पहले पायदान पर है। प्रयागराज 33.26 लाख के साथ दूसरे, गाजियाबाद 31.34 लाख डोज के साथ तीसरे स्थान पर है।लखनऊ के डीएम अभिषेक प्रकाश की ओर से दी गई जानकारी के मुताबिक, लखनऊ में अबतक कुल 43,30,290 कोरोनी की खुराकें लगाई जा चुकी हैं। लखनऊ के 80 प्रतिशत लोगों को कोरोना टीके की पहली खुराक दी चुकी है और 36 प्रतिशत लोगों को कोविड टीके की दोनों खुराक दी जा चुकी हैं। गौरतलब है कि, लखनऊ के जिलाधिकारी अभिषेक प्रकाश ने राजधानी लखनऊ में कोविड टीकाकरण कार्यक्रम को लेकर कमान संभाली हुई है। सीएम योगी आदित्यनाथ ने भी देश में 100 करोड़ टीकाकरण को लेकर बधाई दी है। सीएम योगी ने ट्वीट कर कहा कि 'देश में अब तक रिकॉर्ड 100 करोड़ कोविड टीके का सुरक्षा कवच प्रदान किया जा चुका है। यह आदरणीय प्रधानमंत्री श्री @narendramodi जी के कुशल नेतृत्व, प्रतिबद्ध स्वास्थ्य कर्मियों के परिश्रम एवं अनुशासित नागरिकों की सहभागिता का सुफल है। कोरोना की हार तय है।'जानिए वैक्सीनेशन से जुड़े आंकड़ेसबसे ज्यादा वैक्सीन लगाने के मामले में सबसे ऊपर उत्तर प्रदेश का नाम है। उत्तर प्रदेश में 12,21,60,335 वैक्सीन डोज लग चुकी है। आंकड़ों के मुताबिक, देश में अब तक कुल 100.32 करोड़ टीकाकरण किया जा चुका है। 70.95 करोड़ से ज्यादा लोगों को पहली डोज दी जा चुकी है जबकि 29.36 करोड़ से अधिक लोगों को दूसरी डोज दी जा चुकी है। भारत में 60 साल से ऊपर वालों का 17.08 लाख टीकाकरण 45-60 साल के बीच वालों का 27.05 लाख टीकाकरण और 18-44 साल वालों का 55.76 लाख टीकाकरण किया जा चुका है। 51.78 लाख से अधिक पुरुषों का टीकाकरण जबकि 48.09 लाख से अधिक महिलाओं का टीकाकरण किया जा चुका है। देश में ज्यादातर आबादी को कोविशील्ड वैक्सीन लगाई गई है। 88.35 लाख कोविशील्ड वैक्सीन की डोज लगी है जबकि 11.44 लाख कोवैक्सीन की डोज लगी।